BASES REGULADORAS DO PROGRAMA DE SUBVENCIÓNS DO CONCELLO DAS NEVES EN CONCORRENCIA COMPETITIVA PARA O EXERCICIO 2016
ADMINISTRACIÓN LOCAL — Municipal — Neves, As (Subvencións, 27/10/2016)

En aplicación da Lei 38/2003, de 17 de novembro, Xeral de Subvencións, da Lei 9/2007, de subvencións de Galicia e o Real Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións e demáis lexislación aplicable, o Concello de As Neves procede a establecer un marco xurídico propio que contribúa ao fomento e á financiación da realización de actividades de utilidade pública, interese social ou que contribúan á promoción dunha finalidade pública que organicen as persoas xurídicas sen fins de lucro con sede no termo municipal. A finalidade desta convocatoria é promover, fomentar e apoiar ás entidades e clubs deportivos na realización de actividades culturais, deportivas, asociativas e sociais na realización de actividades, adquisicións de materiais ou equipamento non inventariabeis e gastos de funcionamento, relacionadas coas mesmas, durante o ano 2016. O seu financiamento e réxime acomodaranse ao determinado nestas Bases. Dito Programa, financiarase con cargo ás aplicacións presupostarias do Orzamento Municipal de 2016, có seguinte límite máximo de gasto: Acción social: Que teñan entre os seus obxectivos acada-la mellora da calidade de vida das persoas, no ámbito de servicios sociais e que beneficien a persoas con minusvalías, etc. Considerandose subvencionables os gastos correntes que respondan a naturaleza da actividade subvencionada. Cultura: vai dirixido ao financiamento de gastos correntes: a) Actos folclóricos e musicais, seminarios, festivais, escolas folclóricas, excursións de contido cultural, cursos, organización de eventos de promoción cultural que desenvolvan as asociacións que teñan este carácter entre os seus obxectivos. b) Actividades de promoción e a participación dos distintos colectivos poboacionais en tódolos ámbitos da vida social e cultural. c) Considerandose tamén subvencionables os gastos de seguros, transportes, entradas, premios, aluguer de equipos e material e publicidade, grupos ou artistas participantes, e en xeral os gastos que respondan de xeito indubidable a naturaleza da actividade subvencionada. d) A adquisición de vestiario, instrumental non invetariable e material didáctico. e) Non se financiarán, en ningún caso, os gastos gastronómicos. Deporte: vai dirixido ao financiamento de gastos correntes: a) Campionatos e eventos deportivos nos que participen ou desenvolvan os clubs ou asociacións que teñan este carácter entre os seus obxectivos, considerándose subvencionables os gastos de seguros, arbitraxes, transportes, premios, vestiario, equipamento corrente, aluguer de equipos e material e publicidade, e en xeral os gastos que respondan de xeito indubidable a naturaleza da actividade subvencionda. b) Fomento da actividade física e deportiva. c) Gastos mantemento e mellora, sen carácter de inversión, das instalacións deportivas. O período que se terá en conta para a realización das actividades e gastos será o exercicio 2016. Poderán solicitar estas axudas tódalas asociacións e entidades que reúnan os seguintes requisitos: 1.—Carecer de fins de lucro 2.—Ter o seu domicilio social no termo municipal de As Neves e inscritas como tal no Rexistro Municipal de Asociacións, na data de publicación da convocatoria destas subvencións.3.—No caso de non ter domicilio no termo municipal das Neves, desenvolver as súas actuacións no ámbito territorial das Neves ou que afecte a colectivos deste Concello e sobre temas de interese para o municipio.4.—Non estar incursas en ningún dos supostos de prohibición para a percepción de axudas ou subvencións públicas.5.—Estar ó corrente coas obrigas tributarias (Estado e Comunidade Autónoma), coa Seguridade Social e non ter débedas de ningún tipo co Concello.6.—Non poderán ser beneficiarios de subvención, ao abeiro da presente convocatoria, aquelas entidades que sexan beneficiarias dunha subvención directa outorgada polo Concello de As Neves para o mesmo exercicio. Cada entidade solictitante presentará unha solicitude por cada un dos conceptos obxecto de subvención das previstas nesta convocatoria, aínda que poida abranguer varias actividades por concepto. As solicitudes formalizaranse nos modelos normalizados que se facilitarán no Concello de As Neves, ou na páxina web do Concello de www.asneves.com, achegando ademais a seguinte documentación: a) Memoria explicativa da actividade concreta que se pretende realizar, con especificación do lugar, data prevista, obxetivos e número de beneficiarios, asinada polo Presidente/a (ANEXO I). b) Orzamento da actividade ou investimento concreto e determinado. (ANEXO I) c) Certificación do/a Secretario/a da Asociación co visto bo do Presidente/a da composición da Xunta Directiva e data de elección, fotocopia cotexada do DNI do Presidente e fotocopia cotexada do C. I. F. da Asociación (Anexo III). d) Declaración responsable na que conste se a asociación ou entidade obtivo ou solicitou calquera outra axuda, subvención, ingresos ou recursos que financien a actividade e compromiso de comunicar ao Concello as que se obteñan nun futuro (Anexo II). e) Declaración responsable de estar ó corrente das obrigas tributarias (Estado, Comunidade Autónoma), coa Seguridade Social, e de non ter débedas de ningún tipo co Concello de As Neves. (AnexoII). f) Declaración de non estar incurso en causas de prohibición para a percepción de axudas ou subvencións públicas e de aceptación das bases da convocatoria, asumindo o compromiso de dar cumprimento ás condicións da subvención. (Anexo II) Se a solicitude remitida, acompañada da documentación, non reunise os requisitos da convocatoria ou calquera dos previstos no art.70 da Lei 30/1992, de 26 de novembro, requirirase ó interesado para que, nun prazo de 10 días hábiles, emende as faltas ou presente os documentos preceptivos, indicando que, en caso de non facelo, terase por desistido, arquivándose sen máis trámites. As solicitudes presentaranse no Rexistro Xeral do Concello de As Neves, ou nos lugares establecidos no art.38.4 da Lei 30/1992, de 26 de novembro, de réxime xurídico das administracións públicas e do procedemento administrativo común na súa redacción dada ploa Lei 4/1999 do 13 de xaneiro. O prazo de presentación de solicitudes de subvencións, que se acollan a este programa, será de 15 días naturais contados a partir do día seguinte hábil á publicación do extracto destas bases no BOP de Pontevedra. Estas axudas serán compatibles con outras axudas ou subvencións concedidas por outras entidades para a mesma actuación ou actividade. En ningún caso o importe da subvención poderá ser de tal contía que, illamente ou en concorrencia con subvenciónbs ou axudas doutras administracións Públicas ou doutros entes públicos ou privados supere o custo total da actvidade a realizar. A tal efecto comunicarase ao Concello de As Neves a obtención doutras subvencións ou axudas propias para a mesma finalidade, procedente de calquera Administración, ou doutros entes públicos ou privados, nacionais ou extranxeiros. A asignación de axudas ou subvencións, farase en función dos seguintes criterios: a) Interese xeral da actividade no ámbito municipal, ata 30 puntos. b) Número de beneficarios ou asociados, ata 20 puntos. c) Continuidade, estabilidade e solvencia demostrada pola entidade solicitante no ámbito da actuación desenvolta, ata 10 puntos. d) Grado de innovación da proposta, ata 10 puntos. e) Repercusión para o colectivo ó que van dirixidas e para o que participa nas actividades, en canto á mellora da súa calidade de vida, ata 10 puntos f) Emprego da lingua galega na realización da actividade para a que se solicita a axuda, ata 10 puntos. A contía máxima a percibir por tódolas actividades e por asociación non poderá superar os 2.000 euros. A contía das subvencións a conceder a cada unha das solicitudes e para cada unha das actividades, será en función da puntuación acadada por cada unha delas, axustándose ao seguinte tramo: A vista da proposta de resolución e do ditame do Organo colexiado correspondente, a Xunta de Goberno Local acordará o reparto definitivo das subvencións, mediante acordo motivado atendendo aos criterios sinalados nas bases. O outorgamento de subvencións terá carácter voluntario e a Xunta de Goberno Local poderá revocalas ou reducilas en calquera momento. En ningún caso poderán ser invocados como precedente. As presentes bases e a resolución da concesión de subvención será publicada no taboleiro de anuncios do Concello e na súa páxina web www.asneves.com A instrución do procedemento de concesión de subvencións correspóndelle á Axente de Emprego e Desenvolvemento Local, quen realizará de oficio cantas actuacións estime necesarias para a determinación, coñecemento e comprobación dos expedientes. O Órgano Colexiado encargado de ditaminar a proposta de resolución estará integrado polos seguintes membros: Presidente: Alcalde-Presidente Vocais: Concelleiro da Área de Servizos Sociais, Deporte, Medio Ambiente, Recollida de Lixo-limpeza e Patrimnonio Concelleira da Área de Cultura, Ensino e Seguridá Cidadá. Traballadora Social do Concello. Secretario/a: Un/unha funcionario/a do Concello que actuará con voz pero sen voto. Poderán asistir, en calidade de asesores, persoal técnico municipal das áreas incluidas neste programa, que actuarán con voz pero sen voto. O Instructor examinará cada unha das solicitudes presentadas, e aplicará os criterios de valoración fixados nestas bases, a fin de establecer unha prelación entre as mesmas e formular a correspondente proposta de adxudicación a prol daquelas que obtiveran maior puntuación, previo ditamen do Organo Colexiado. A proposta de adxudicación deberá expresar a relación de solicitantes para os que se propón a concesión de subvencion, a súa contía individual, así como a puntuación obtida por cada un, por aplicación dos criterios de valoración. O órgano competente para a resolución das solicitudes de subvención é a Xunta de Goberno Local, previa proposta e ditamen do Órgano Colexiado designado ao efecto, e acordo cos seguintes criterios de valoración ponderables, que serán aplicados á vista da documentacion presentada polos/as solicitantes. O procedemento ordinario de concesión das axudas é o de concorrencia competitiva. Transcorridos seis meses, a partir do día seguinte en que remate o prazo de presentación da solicitude, sen que os interesados obteñan unha resposta expresa, entenderase desestimada a petición. A concesión das subvencións estará suxeita á dispoñibilidade orzamentaria. O conxunto das axudas recibidas en ningún caso poderá superar o 100% do custo real do proxecto a desenvolver polo beneficiario. As entidades ou asociacións que sexan beneficiarias da subvención, deberán darlle a adecuada publicidade do carácter público do finaciamento da actividade para a que se concede a subvención. As subvencións concedidas entenderanse aceptadas se os beneficiarios non a rexeitan expresamente no prazo de dez días hábiles contados desde a súa notificación. Unha vez recaída a resolución de concesión, poderase solicitar o cambio ou modificación do seu contido se concorren circunstancias excepcionais, axeitándose ó establecido nas distintas normas desta convocatoria. Estos cambios, deberán se solicitados antes do día 30 de novembro do 2016. As actividades correntes subvencionadas deberán realizarse durante o exercicio 2016.1.—O prazo de presentación da xustificación rematará o 18 de decembro de 2016, se ben para as actividades realizadas no último trimestre do ano, e sempre que se poñan en coñecemento do Concello, o prazo rematará o 30 de xaneiro de 2017. A 31 de decembro de 2016 anularanse automaticamente tódalas subvencións pendentes de xustificar, salvo as que teñan solicitada prórroga ata o 30 de xaneiro de 2017.2.—Será esixida a xustificación do 100% do orzamento previsto na solicitude para recibir a totalidade da subvención. No caso de que se xustifique un gasto inferior ao do orzamento subvencionado, aboarase a parte proporcional da subvención.3.—Para recibir as subvencións concedidas, de acordo con estas bases, cómpre presentar, directamente no Concello de As Neves, os seguintes documentos: a.—Conta xustificativa dos gastos, na que se determinará o custo ou gasto total da finalidade subvencionada, detallando as facturas ou documentos con valor probatorio no ámbito mercantil e administrativo (identificando: acreedor e documento, importe, data de emisión, se é posible, e data na que se pagou). (Anexo IV). Non se aboara máis que o importe xustificado co límite da subvención concedida. b.—Facturas ou documentos análogos con valor probatorio no ámbito mercantil e administrativo orixinais, ou fotocopias compulsadas, conformadas polo/a Presidente/a da asociación, con indicación do seu DNI e xustificante de pago das mesmas. Os gastos que figuren na conta xustificativa serán aboados polos beneficiarios con anterioridad á presentación da mesma. Admitíndose só aquelas relativas aos gastos realizados e subvencionables que repondan a naturaleza da actividade subvencionada. A xustificación con facturas será, como mínimo, polo importe da subvención concedida. c.—Memoria explicativa asinada polo/a Presidente/a da actividades desenvolta. d.—Declaración responsable de non ter recibido outras subvencións de Administracións Públicas ou detalle do financiamento obtido para a finalidade subvencionada e declaración responsable de que os ingresos obtidos non superan o custo da mesma. (Anexo IV). e.—Acreditación de estar ó corrente das súas obrigas tributarias (do Estado e da Comunidade Autónoma), coa Seguridade Social e de non ter débedas, de ningún tipo, co Concello de As Neves. A obriga de presentar a certificación expedida polas distintas Administracións poderá ser substituída pola declaración responsable dos representantes da asociación de estar ao día no cumprimento das obrigas tributarias ou fronte á Seguridade Social e de non ter pendente de pagamento ningunha outra débeda coa Administración pública da Comunidade autónoma cando se trate de transferencias correntes destinadas a institucións sen fins de lucro, de subvencións que non superen os 1.000,00 euros. f.—Declaración da entidade beneficiaria de cumprir coa obriga de darlle difusión ó proxecto subvencionado, facendo constar a colaboración do Concello de As Neves (Anexo IV). g.—Certificación bancaria na que conste a conta bancaria da asociación. h.—Declaración doutras axudas. (Anexo IV) O aboamento da subvención practicarase directamente á entidade beneficiaria na conta bancaria indicada por ésta. As axudas concedidas deberán devolvelas ou reintegralas nos seguintes casos: a. Por obtelas falseando as condicións requeridas. b. Por non aplicala ós fins para os que foi concedida. c. Por incumprir o beneficiario as obrigas asumidas e as condicións fixadas nestas bases. As responsabilidades anteriormente citadas esixiranse de acordo co procedemento previsto na Lei de réxime xurídico das Administracións Públicas. Asímesmo, o reintegro das cantidades efectuarase de acordo co procedemento previsto no Regulamento Xeral de Recadación. Dacordo co establecido na Base Nº 34 das Bases de Execución do Orzamento do ano 2016, será competencia do Sr. Alcalde-Presidente outorgar todo tipo de axudas e subvencións ata o 10% dos recursos ordinarios do orzamento; non obstante, esta facultade será exercida pola Xunta de Goberno Local por delegación da Alcaldía. Para o non disposto nas presentes bases, contemplarase o establecido na bases de execución do orzamento xeral do Concello de As Neves 2016, na Lei 38/2003, de 17 de novembro, xeral de subvencións (BOE número 276, de 18/11/2003), no Real Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións e demáis lexislación aplicable. Contra o presente acordo da aprobación destas bases que pon fin á vía administrativa poderase interpoñer alternativamente, o recurso de reposición potestativo ante o Alclde do Concello, no prazo dun mes a contar dende o día seguinte á recepción desta notificación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común, das Administracións Públicas, ou ben interpoñer directamente recurso contencioso-administrativo perante o Xulgado do Contencioso-Administrativo de Pontevedra no prazo de dous meses a contar dende o día seguinte á recepción da presente notificación, de conformidade co artigo 46 da Lei da Xuridición Contencioso-Administrativa. Si se optara por interpor recurso contencioso-aministrtivo ata que aquel sexa resolto expresamente ou se producise a súa desestimación por silencio. Todo elo sen perxuízo de que se poida utilizar calquera outro recurso que estimen conveniente ao seu dereito. As presentes Bases e os anexos as mesmas poden ser consultadas así mesmo na páxina web do Concello de As Neves: www.asneves.com As Neves 30 de setembro de 2016.—O alcalde-Presidente, Xosé Manuel Rodríguez Méndez.